ИННОВАЦИЙН ТУХАЙ ХУУЛЬД НЭМЭЛТ,ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ЗАРДЛЫН ТООЦООНЫ ТАЙЛАН

Инновацийн тухай хуульд нэмэлт, өөрчлөлт оруулах тухай хуулийн төслийг хэрэгжүүлэхтэй холбогдуулан гарах зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлалын дагуу хийлээ.

Нэг. Хуулийн этгээдийн зардал

Засгийн газрын тусгай сангийн тухай хуульд нэмэлт, өөрчлөлт оруулах тухай хуулийн төслийг хэрэгжүүлэхтэй холбоотойгоор хуулийн этгээдэд заавал биелүүлэх шинжтэй үүрэг хариуцлага тусгаагүй тул нэмэгдэл зардал үүсэхгүй.

Хоёр. Төрийн байгууллагын зардал буюу орон нутгийн төсөвт үүсэх зардал

Засгийн газрын тусгай сангийн тухай хуульд нэмэлт өөрчлөлт оруулах тухай хуулийн төслөөр Инновацын санг шинээр үүсгэн байгуулж байна. Тус сан нь зээл олгох, олгосон зээлийн хүүгээр бусад дэмжлэг болон холбогдох зардлыг санхүүжүүлэхээр хуулийн төслийн үзэл баримтлалд тусгасан байна.

Дээрх санг шинээр үүсгэн байгуулахтай холбоотойгоор сангийн хөрөнгийг бүрдүүлэхдээ улсын төсвөөс санхүүжүүлэхээр тооцсон байх бөгөөд сан нь өөрөө өөрийгөө санхүүжүүлэх хэмжээнд хүрэх буюу 213.4.2-8-д заасан үйл ажиллагаанд жилд 1 тэрбум төгрөгийн дэмжлэгийг үзүүлэхээр тооцвол ойролцоогоор 33 тэрбум төгрөг шаардлагатай байхаар байна. Энэ хөрөнгийг улсын төсөвт дарамт бага үзүүлэхээр тооцвол дунд хугацаанд буюу 3-5 жилд үе шаттайгаар бүрдүүлэх боломжтой байна.

мян.төг

|  |  |  |  |  |
| --- | --- | --- | --- | --- |
|  | *Хувилбар 1* | *Хувилбар 2* | *Хувилбар 3* | *Хувилбар 4* |
| Сангийн хөрөнгө | 8,333,333 | 16,666,667 | 33,333,333 | 66,666,667 |
| Хүүгийн орлого (3%) | 250,000 | 500,000 | 1,000,000 | 2,000,000 |

Засгийн газрын тусгай сангийн тухай хуульд нэмэлт, өөрчлөлт оруулах тухай хуулийн төслийн хувьд төрийн байгууллагатай холбоотой нэмэгдэл зардал гарахгүй гэж үзэж байгаа бөгөөд одоогийн хүний нөөц, төсвийн хүрээнд хэрэгжүүлэх боломжтой.

Харин холбогдох төрийн байгууллагын хүний нөөцийн чадавхыг нэмэгдүүлэх зайлшгүй шаардлага байгааг анхаарч үзэх нь зүйтэй байна.

Гурав. Иргэний зардлыг тооцох

Уг хуулийн төслийг хэрэгжүүлэхэд иргэдэд үүсэх, нэмэгдэх зардал байхгүй.

--- оОо ---